open-index/open-wikipedia-markdown huggingface dataset:
సచ్చిదానంద రౌత్రాయ్

**సచ్చిదానంద రౌత్రాయ్** (1916–2004) ఒరియా భాషకు చెందిన కవి, నవలా రచయిత , లఘు కథా రచయిత.  ఈయనకు 1986 లో అత్యున్నత పురస్కారమైన జ్ఞానపీఠ పురస్కారం లభించింది. ఈయన "సాచీ రౌత్రాయ్"గా సుపరిచితులు.

## జీవితం
రౌత్రాయ్ మే 13, 1916 న ఖుర్దాకు దగ్గరలో గల గురుజంగ్లో  జన్మించారు. ఈయన బెంగాల్ లో విద్యాభ్యాసం చేశారు. ఈయన గొల్లపల్లిలో రాజకుటుంబానికి చెందిన రాకుమారిని వివాహమాడారు.

రౌత్రాయ్ తన 11 యేండ్ల వయసు నుంచే రచనా ప్రస్థానాన్ని ప్రారంభ్హించారు. పాఠశాల స్థాయిలో ఉన్నప్పుడే స్వాతంత్ర్యోద్యమంలో పాల్గొన్నారు. ఉద్యమ భావాలు ఉన్నాయన్న కారణంగా ఆయన రచనలలో కొన్నింటిని బ్రిటిష్ రాజులు నిషేధించారు.

ఆయన కటక్లో ఆగష్టు 21, 2004 లో మరణించారు.

## సాహితీ సేవ
రౌత్రాయ్ తన రచనా వ్యాసాంగాన్ని 1932లో " పథేయ " (తొలి కవిత) తో ప్రారంభించాడు. 1943లో *బాజీ రౌత్* అనే కవిత ప్రచురణతో రౌత్రాయ్ ఒరియా పాఠకులలో చాలా ప్రాచుర్యం పొందాడు. ఈ దీర్ఘ కవిత, బ్రిటీషు పోలీసులను తన్న చిన్న పడవలో బ్రాహ్మణి నది ఆవలి ఒడ్డుకు చేర్చటానికి నిరాకరించినందుకు, వారి బుల్లెట్లకు బలైన పడవనడిపే అబ్బాయి యొక్క వీరమరణాన్ని కీర్తిస్తుంది. రౌత్రాయ్ కవితా ఝరి అనర్గళంగా సాగింది. ఈయన దాదాపు ఇరవై దాకా కవితా సంపుటాలను ప్రచురించాడు. ఈయన పట్టణపు యువతి యొక్క వేదనను, కష్టాలను చిత్రిస్తూ వ్రాసిన ''ప్రతిమా నాయక్'' ఎంత ప్రాచుర్యం పొందిందో, ఒరిస్సా గ్రామీణ జీవితంపై వ్రాసిన ''పల్లిశ్రీ', కూడా అంతే ప్రాచుర్యం పొందింది. ఈయన ప్రజా కవులుగా పేరు'' *పొందిన రచయితల కోవకు చెందుతాడు*

రౌత్రాయ్ మతసంబంధమైన విషయాలపై కూడా కొన్ని కవితలు ప్రచురించాడు.

## అవార్డులు - గుర్తింపులు
* 1962 : పద్మశ్రీ 
* 1963 : సాహిత్య అకాడమీ అవార్డు - "కవితా 1962"కు వచ్చింది.
* 1965 : సోవియట్ లాండ్ నెహ్రూ అవార్డు 
* 1986 : జ్ఞానపీఠ్ అవార్డు 
* 1988 : లైఫ్ టైం ఫెలోషిప్ (కేంద్రసాహిత్య అకాడమీ) 
* 1986 : "మహాకబి" సమాన్ - రూర్కెలా,
* 1988 : కటక్ ప్రెసిడెంట్ - నిఖిల్ భరత్ కబితా సమ్మేళన్
* 1997 : సాహిత్య భారతి అవార్డు.

## ఇవికూడా చూడండి
*Famous Odia Writers & Poets 
* ఒరియా భాషలో సాహిత్య అకాడమీ పురస్కార విజేతల జాబితా
*జ్ఞానపీఠ పురస్కారం 

## మూలాలు

## బయటి లంకెలు
* Oriya poetry page in Orissa Government Portal

వర్గం:1916 జననాలు
వర్గం:2004 మరణాలు
వర్గం:ఒడిశా వ్యక్తులు
వర్గం:భారతీయ రచయితలు
వర్గం:ఒరియా కవులు
వర్గం:ఒడిశా రచయితలు
వర్గం:కేంద్ర సాహిత్య అకాడమీ పురస్కార గ్రహీతలు
వర్గం:పద్మశ్రీ పురస్కార గ్రహీతలు
వర్గం:ఒరియా సాహిత్యవేత్తలు
ఫలక్‌నామా రైల్వే స్టేషను

**ఫలక్‌నామా రైల్వే స్టేషను**, భారతదేశంలో హైదరాబాద్ లో ఒక రైలు స్టేషను. ఉద్దేనగడ్డ, చాంద్రాయణగుట్ట, బ్యారక్స్ వంటి పరిసరాలు ఈ స్టేషను నుండి అందుబాటులో ఉన్నాయి.

## చరిత్ర
ఈ రైల్వే స్టేషను నిజాం చే నిర్మించబడింది. హైదరాబాద్ లో పురాతన స్టేషనులలో ఒకటి.

## స్థానం
ఫలక్‌నామా రైల్వే స్టేషను ఫలక్నుమా ప్యాలెస్కు సమీపంలో ఉంది. సికిందరాబాద్, శంషాబాద్ వెళ్ళడానికి, జంగంమెట్, చాంద్రాయణగుట్ట, మూసాబౌలిలో నివసించే ప్రజల కోసం, దగ్గరగా ఉన్న స్టేషను.

## రైలు మార్గములు
* మల్టీ మోడల్ ట్రాన్స్‌పోర్ట్ సిస్టమ్, హైదరాబాద్
** ఫలక్‌నామా - సికింద్రాబాద్ (ఎఫ్‌ఎస్ లైన్)

ఎంఎంటిఎస్ రైళ్లు రైలు మార్గము ఫలక్‌నామా రైల్వే స్టేషను నుండి ప్రారంభమౌతుంది, అది సికింద్రాబాద్ వరకు వెళుతుంది. ఈ స్టేషను ఎలాంటి వాహనాలు మీద వెళ్ళలేని పేద ప్రజలుకు చాలా బాగా పనిచేస్తుంది. పలువురు విద్యార్థులు, ఉద్యోగులు ఈ సేవను ఉపయోగించడానికి పనిచేస్తోంది.

హైదరాబాద్ లో సామాన్యుడు అవసరాలకు పనిచేసే ఆర్టీసీ బస్సు సేవ, రైల్వే సేవ వంటి చాలా మంచి వ్యవస్థీకృత రవాణా ఉంది.

హైదరాబాద్ లో ఎక్కువ మంది ప్రజా రవాణా మీద ఆధారపడినవారు ఉన్నారు.

* ఫలక్‌నామా - భోన్‌గిర్ మెమో రైలు

### పరీవాహక ప్రాంతాలు

## బయటి లింకులు
*MMTS Timings దక్షిణ మధ్య రైల్వే ప్రకారం
*MMTS Train Timings
 

వర్గం:హైదరాబాద్ ఎంఎంటిఎస్ స్టేషన్లు
వర్గం:హైదరాబాద్ రైల్వే డివిజను స్టేషన్లు
వర్గం:భారతదేశపు రైల్వే స్టేషన్లు
వర్గం:తెలంగాణ రైల్వే స్టేషన్లు
వర్గం:దక్షిణ మధ్య రైల్వే స్టేషన్లు
నరేశ్ మెహతా

**నరేశ్ మెహతా** హిందీ భాషకు చెందిన రచయిత. ఈయన ఆయన పేరుతో సుమారు 50 రచనలను ప్రచుచించారు. కవితల నుండి నాటకాలవరకు అనేకం రచించారు. ఆయన అనేక సాహిత్య బహుమతులు, అనేక అత్యున్నత అవార్డులు పొందారు. వాటిలో హిందీ భాషలో సాహిత్య అకాడమీ అవార్డును 1988 లో తాను వ్రాసిన కవితా సంకలనం అయిన "అరణ్య" అనేదానికి వచ్చింది. 1992 లో "జ్ఞానపీఠ అవార్డు"ను పొందారు. 
## జీవిత విశేషాలు
నరేశ్ మెహతా 1922 లో మధ్యప్రదేశ్ రాష్ట్రంలోని మాలవా ప్రాంతంలో రాజపూర్ పట్టణంలో జన్మించారు. బనారస్ విశ్వవిద్యాలయంలో ఎం.ఎ. పూర్తిచేశారు. ఆయన ఆల్ ఇండియా రేడియా, అలాహాబాదులో పోగ్రాం అధికారిగా పనిచేసారు. ఆయన రెండవ అష్టపది యొక్క ప్రసిద్ధ కవిగా కీర్తి గడించాడు. ఆయన 2000 సంవత్సరంలో మరణించాడు. 
## భాషా శైలి
ఆయన భాషా శైలిలో సంస్కృత భాష ప్రభావం ఉంది. ఆయన శైలిలో చిత్రణ, వ్యక్తీకరణ అపూర్వమైనది. ఆయన సరళంగా ఉన్న చిత్రాలను ప్రయోగించేవారు.
## కృతులు

अरण्या, उत्तर कथा, एक समर्पित महिला, कितना अकेला आकाश
चैत्या, दो एकान्त, धूमकेतुः एक श्रुति, पुरुष, प्रति श्रुति
प्रवाद पर्व, बोलने दो चीड़ को, यह पथ बन्धु था, हम अनिकेतन


Among the numerous schools of poetry which sprang up in the 1950s was *Nakenwad*, a school deriving its nomenclature from the first letters of the names of its three pioneers - Nalin Vilochan Sharma, Kesari Kumar, and Naresh Mehta.

## మూలాలు

## బయటి లంకెలు
* Naresh Mehta at Kavita Kosh  ** (Hindi ka maja le lo) **
* నరేశ్ మెహతా యొక్క కావ్యం- ఒక అధ్యయనం  (శోధ్‌పత్ర)  
* నరేష్ మెహతా (హిందీలో) 

వర్గం:హిందీ కవులు
వర్గం:జీవిస్తున్న ప్రజలు
వర్గం:భారతీయ రచయితలు
వర్గం:1922 జననాలు
విజ్ఞానశాస్త్ర ప్రదర్శన

**విజ్ఞానశాస్త్ర ప్రదర్శన** లేదా **సైన్స్ ఫెయిర్** అనగా సాధారణంగా పోటీదారులు వారు సృష్టించిన విజ్ఞానశాస్త్ర ప్రాజెక్ట్ ఫలితాలను నివేదిక, ప్రదర్శన బోర్డు, నమూనాల రూపంలో ప్రదర్శించే ఒక పోటీ. విజ్ఞానశాస్త్ర ప్రదర్శనలు గ్రేడ్ పాఠశాలల, ఉన్నత పాఠశాలల లోని విద్యార్థులు విజ్ఞాన, /లేదా సాంకేతిక కార్యకలాపాలలో పాల్గొనేలా చేస్తాయి.ఈ ప్రదర్శన విద్యార్థులు సంవత్సరమంతా చేసిన పనిని ప్రదర్శించడానికి అవకాశం కల్పించే ఒక వేదిక. ఇది విద్యార్థులలో ప్రేరణ కల్పిస్తుంది, తల్లిదండ్రులు తమ పిల్లల ప్రగతిని తెలుసుకునే పరిపుష్టిగా (feed back) ఉంటుంది. విద్యార్థులు తాము చేసిన పనిని ఇతరులతో పంచుకోవడం వల్ల ఆ భావనలపై అవగాహన పెరుగుతుంది. అనేక నమూనాల ప్రదర్శనను చూచిన విద్యార్థులకు తాముకూడ ఇలాంటి ప్రదర్శనలో భాగస్వాములు కావాలన్న భావన కలుగుతుంది. ఇది సందర్శించిన వారికి విజ్ఞానశాస్త్రం ఏమిచేయగలదో అర్థమవుతుంది. ఎగ్జిబిషన్ కంటెంట్‌లో భాగంగా పరిశోధనలోని పదార్థాలు, సాధనాలు  నమూనాలను నేపథ్యము విజ్ఞానశాస్త్ర  ప్రదర్శన ముందు ఆకర్షణీయంగా ప్రదర్శించవచ్చు. ప్రదర్శించిన విషయం  పరిశోధన సమయంలో విద్యార్థులు కృషి  చేసిన అంశాలను కలిగి ఉంటుంది. ఇది పరిశోధన పనుల పరిధిని, ఒక ప్రయోగంలో జరిగిన సంఘటనల వివరాలను చూపుతుంది. ప్రదర్శించబడిన కంటెంట్‌తో, సైన్స్ ఎగ్జిబిషన్‌ను చూసే సందర్శకులు విద్యార్థులు చేసిన పని యొక్క దృడమైన, సంభావిత దృష్టాంతాన్ని కలిగి ఉంటారు

**విజ్ఞానశాస్త్ర ప్రదర్శన లో  ప్రేక్షకులు, న్యాయమూర్తులచే  తరచుగా అడిగే కొన్ని ప్రశ్నలు**

* ఈ ప్రాజెక్ట్ కు సంబంధించి మీ ఆలోచన ఎలా వచ్చింది?
* మీ నేపథ్య శోధన నుంచి మీరు ఏమి నేర్చుకున్నారు?
* మీరు ఈ పరికరం నిర్మించడానికి ఎంత సమయం పడుతుంది?
* మీరు ఎలా ఈ పరికరం నిర్మించారు?
* ప్రయోగాలు ప్రతి డేటా పాయింట్ సేకరించడానికి) ఎంత సమయం (అనేక రోజులు) పడుతుంది?
* ప్రతి ఆకృతీకరణ (కాన్ఫిగరేషన్) తో మీరు ఎన్నిసార్లు ప్రయోగాన్ని  నడిపించారు ?
* మీ పరికర ఏవిధంగా పనిచేస్తుంది?
* ఉపయోగించే పదజాలం  ఏమిటి?
* ఈ నాలెడ్జ్ (టెక్నిక్) కొరకు ఇండస్ట్రీలో ఒక అప్లికేషన్ ఉందని మీరు భావిస్తున్నారా?
* మీ విశ్లేషణ (మీ పరికరం రూపొందించడం) చేయడానికి మీకు సహాయపడే ఏవైనా పుస్తకాలు ఉన్నాయా?
* ఈ ప్రాజెక్ట్ ని మీరు ఎప్పుడు ప్రారంభించారు? లేదా, ఈ సంవత్సరం మీరు ఎంత పని చేశారు?
* ఈ అధ్యయనాన్ని కొనసాగించడంలో తదుపరి ఏమి చేయాలి?

## మూలాలు
వర్గం:విజ్ఞాన శాస్త్రం


## వెలుపలి లంకెలు

* విజ్ఞాన శస్త్ర బోధనా పద్ధతులు  (NCERT)
చెరువు మాధవరం రైల్వే స్టేషను

**చెరువు మాధవరం రైల్వే స్టేషను ** ఆంధ్రప్రదేశ్‌ లోని కృష్ణా జిల్లా లోని చెరువు మాధవరం వద్ద ఉన్న ఒక భారతీయ రైల్వే స్టేషను. జి. కొండూరు మండలంలో చెరువు మాధవరం ఒక పెద్ద గ్రామం. ఇది అతిపెద్ద జనాభాను కలిగి ఉంది. సమీపంలోని రాతి కొండల వద్ద క్వారీ చేయడం కోసం ఇది  ప్రసిద్ధి చెందింది. సమీపంలోని మునగపాడు గ్రామ పంచాయతీ ఈ గ్రామ పంచాయితీతో కలసి ఉంది. ఇది దక్షిణ మధ్య రైల్వే యొక్క విజయవాడ రైల్వే డివిజను పరిధిలోకి వస్తుంది. ఇది న్యూ ఢిల్లీ-చెన్నై మెయిన్ లైన్ లోని కాజీపేట్-విజయవాడ విభాగంలో ఉంది.

## ఇవి కూడా చూడండి
* భారతీయ రైల్వేలు
* భారతీయ రైలు రవాణా వ్యవస్థ
* భారతీయ రైల్వే జోన్లు 
* భారతీయ రైల్వేలు డివిజన్లు
## మూలాలు

## బయటి లింకులు
* Indian Railways website
* Erail India
*South Central Railway

వర్గం:కృష్ణా జిల్లా రైల్వేస్టేషన్లు
వర్గం:విజయవాడ రైల్వే డివిజను స్టేషన్లు
వర్గం:భారతదేశపు రైల్వే స్టేషన్లు
రావి వెంకటేశ్వరరావు

**రావి వెంకటేశ్వరరావు** ప్రముఖ పారిశ్రామికవెత్త, రాజకియ నాయకుడు ఐనా రావి శొభనాద్రి చౌదరి కుమారుడు. ఈయనా 2000 సంవత్సరంలో జరిగినా 11 వ శాసనసభ ఉప ఎన్నికలలో పొటి చేసి గెలుపొందారు.

ఆయన 2024 నవంబర్ 9న ఆంధ్ర ప్రదేశ్ గిడ్డంగుల కార్పొరేషన్‌ ఛైర్మన్‌గా నియమితుడయ్యాడు.

## బాల్యం

## విద్యాభ్యాసం

## రాజకీయ జీవితం

## వివాదాలు

## విమర్శలు

## కుటుంబం

## మూలాలు

## బయటి లింకులు

వర్గం:1950 జననాలు
వర్గం:తెలుగుదేశం పార్టీ
వర్గం:కృష్ణా జిల్లా రాజకీయ నాయకులు
వర్గం:జీవిస్తున్న ప్రజలు
వర్గం:పార్టీలు ఫిరాయించిన రాజకీయ నాయకులు
వర్గం:మధ్యంతర ఎన్నికలలో ఎన్నికైన ఆంధ్రప్రదేశ్ శాసన సభ్యులు
కతల గంప

**కతల గంప ** తెలుగు కథలసంకలన పుస్తకము.పుస్తక రచయిత స. వెం. రమేశ్.
## రచయిత
**స. వెం. రమేశ్** తెలుగు భాషాభిమాని, తెలుగు ఉపాధ్యాయులు, తెలుగు భాషా పరిరక్షణ సమితిలో చుఱుకైన సభ్యులు. వీరు వ్రాసిన ప్రళయ కావేరీ కథలు చాలా ప్రసిద్ధి పొందాయి. ప్రస్తుతం పులికాట్ సరస్సుగా వ్యవహరింపబడుతున్న ప్రళయకావేరీ తీరాన రచయిత గడిపిన బాల్యంలోని కొన్ని సన్నివేశాలను రచయిత కథలుగా మలిచి చదువరులకు అందించారు.ఈయన శ్రీలంకలోని తెలుగు వారి తెలుగు భాషా భివృద్దికి అధ్భుతంగా కృషిచేస్తున్నారు.ఒక దశాబ్దం క్రిందట ఆయన నెల్లూరు యాసలో వ్రాసిన ప్రళయ కావేరి కథలు వలన ఆశేషాంధ్ర చదువరుల్ని ఉర్రూతలూరించాడు.రమేశ్ గారు తెలుగు భాషోద్యమ కార్యకర్త .తెలుగు భాషాలోకంలో అచ్చ తెలుగు పదాల వేట కొనసాగిస్తున్న అన్వేషకుడు, అలుపెరగని భాషాభిమాని. తెలుగులో ఇతర భాషా పదాలకు బదులుగా ఎంత అందమైన మధురమైన తెలుగు పదాలున్నయో తనరచనలో ఉపయోగించి తెలుగు పాఠకులను, చదువరులను అబ్బురపరచాడు.
## పుస్తక పరిచయం
**పుస్తకంలో ఉన్న 18 కతలు ఉన్నాయి. వాటి క్రమం:**

*తెలుగు సిన్నోడు తిమ్మరాయప్ప
*మీసర వాన
*ఊడల్లేని మర్రి
*పదిమందికి పెట్టే పడసాల
*ఆ అడివంచు పల్లె
*కాకికి కడవడు పిచిక్కి పిడికిడు
*రయికముడి ఎరగని బతుకు
*చెట్లు చెప్పిన కత
*సిడిమొ‌యిలు
*బడకొడితి
*వాడు గోపాలకృష్ణ కొటాయి
*ఒంటినిట్టాడి గుడిసె
*ఎందుండి వస్తీవి తుమ్మీదా
*అబ్బిళింత
*కతలగంప
*మాదిగపుటక కాదు
*మొ‌యిలు నొగులు
*పాంచాలమ్మ పాట

అట్టమీద బొమ్మ వేసింది బి కిరణ్ కుమారి.ప్రతి కథ చివర అందులో తను వాడిన కొన్ని పదాలకి…అందరికీ అర్ధం అయ్యే తెలుగు పదాల అర్ధం ఇచ్చాడు.చెట్లు చెప్పినకత, అబ్బిళింత, పదిమందికి పెట్టేపడసాల, మీసరవాన, ఎందుండివస్తీవి తుమ్మీదా, కతల గంప వంటికథలు తెలుగులో అచ్చమైన మానవ సంబంధాలను ఎత్తి చూపించాయి.అచ్చమైన, స్వచ్ఛమైన గ్రామీణ మట్టివాసన వెదజల్లే, పరిమళించే గ్రామీణ తెలుగు పదాల కమ్మదనాన్ని పాఠకులకు అనుభవంలోకి తీసుకు వచ్చాడు రచయిత రమేశ్.కొని చదువవలసిన, దాచుకోదగిన, సాహితీ మిత్రులకు కానుకగా ఇవ్వదగిన పుస్తకము.

## ఇవికూడా చదవండి/చూడండి
*ప్రళయకావేరి కథలు
*ఎల్లలు లేని తెలుగు
*"మొరసునాడు కతలు" (ఇదిస.వెం.రమేశ్ మరియుస. రఘునాథ సంపాదకత్వంలో వెలువడిన కథల సంకలనం) 
## మూలాలు

వర్గం:తెలుగు సాహిత్యం
వర్గం:తెలుగు కథలు
ఉత్తర రైల్వే

**ఉత్తర రైల్వే** 16 మండలాలు, భారతీయ రైల్వేలులో ఉత్తర జోన్ ఒకటి. దీని ప్రధాన కార్యాలయం బరోడా హౌస్, న్యూఢిల్లీ రైల్వే స్టేషను వద్ద ఢిల్లీలో ఉంది. ఉత్తర రైల్వే భారతీయ రైల్వేలు తొమ్మిది పాత మండలాలులో ఒకటి, నెట్వర్కు పరంగా అతి పెద్దది. ఈ మండలంలో మొత్తం 6807 కిలోమీటర్ల రైలు మార్గం ఉంది. ఇది జమ్మూ కాశ్మీర్, పంజాబ్, హర్యానా, హిమాచల్ ప్రదేశ్, ఉత్తరాఖండ్, ఉత్తర ప్రదేశ్, కేంద్రపాలిత ప్రాంతాలైన ఢిల్లీ, చండీగఢ్ రాష్ట్రాలను వర్తిస్తుంది. రైల్వే జోన్ 1952 ఏప్రిల్ 14 న, జోధ్‌పూర్ రైల్వే, బికానెర్ రైల్వే, తూర్పు పంజాబ్ రైల్వే, మొఘల్సరాయ్ (ఉత్తర ప్రదేశ్) ఈస్ట్ ఇండియన్ రైల్వే వాయవ్య మూడు విభాగాలు విలీనం ద్వారా, సృష్టించబడింది. ఈ జోన్ డివిజన్లు క్రింద విధంగా ఉన్నాయి.:
* అంబాలా, , ఫిరోజ్‌పూర్, లక్నో, మొరదాబాద్,  .

ఉత్తర భారతదేశంలో 1859 మార్చి 3 న అలహాబాద్, కాన్పూర్ నుండి ప్రారంభించిన మొట్టమొదటి ప్రయాణీకుల రైలు మార్గం ఈ మండలం లోనిదే. ఉత్తర రైల్వే జోనల్ హెడ్ క్వార్టర్స్ ఆఫీసు బరోడా హౌస్, న్యూ ఢిల్లీ, విభాగపుల ప్రధానకేంద్రంగా అంబాలా (హర్యానా), ఢిల్లీ, ఫిరోజ్పూర్ (పంజాబ్), లక్నో (ఉత్తరప్రదేశ్), మోరాడాబాద్ (ఉత్తర ప్రదేశ్) వద్ద ఉన్నాయి.

## చరిత్ర
ఉత్తర భారతదేశంలో మొట్టమొదటి ప్రయాణీకుల రైలు మార్గము 1859 మార్చి 3 న అలహాబాద్ నుంచి కాన్పూర్ వరకు ప్రారంభమైంది. ఈ మార్గము ఢిల్లీ-అంబాలా-కాల్కా రైలు మార్గము ద్వారా 1889 సం.లో అనుసరించబడింది. ఉత్తర భారతదేశం మందు అత్యంత అధికంగా విస్తరించియున్న ఉత్తర రైల్వేలో గతంలో ఎనిమిది డివిజనల్ మండలాలు అయిన అలహాబాద్ బికానెర్, జోధ్పూర్, ఢిల్లీ, మోరాడాబాద్, ఫిరోజ్‌పూర్, అంబాలా,, లక్నో ఉన్నాయి. భారతీయ రైల్వేలు మండలాలు తిరిగి వ్యవస్థీకరణ చేయడం ద్వారా ఉత్తర రైల్వే జోన్ 1952 ఏప్రిల్ 14 నాటి దాని ప్రస్తుత రూపంలో వచ్చింది, ఈ జోన్ లో ఇప్పుడు ఐదు డివిజనలు ఉన్నాయి.

### విలాసవంతమైన రైళ్ళు
* రాజధాని ఎక్స్‌ప్రెస్
* శతాబ్ది ఎక్స్‌ప్రెస్
* ప్యాలెస్ ఆన్ వీల్స్
* మహాపరినిర్వాణ ఎక్స్‌ప్రెస్

### ప్రయాణీకుల రైళ్లు
హింసాగర్ ఎక్స్‌ప్రెస్, న్యూ ఢిల్లీ-జబల్పూర్ ఎక్స్‌ప్రెస్, ప్రయాగ్‌రాజ్ ఎక్స్‌ప్రెస్, కాశీ విశ్వనాధ్ ఎక్స్‌ప్రెస్, బారెల్లీ-న్యూఢిల్లీ ఇంటర్‌సిటీ ఎక్స్‌ప్రెస్, షాన్-ఇ-పంజాబ్ సూపర్‌ఫాస్ట్ ఎక్స్‌ప్రెస్, న్యూ ఢిల్లీ-అమృత్సర్ సూపర్‌ఫాస్ట్ ఎక్స్‌ప్రెస్., జమ్మూ మెయిల్., షాలిమార్ ఎక్స్‌ప్రెస్., స్వర్ణ దేవాలయం మెయిల్., సంగం ఎక్స్‌ప్రెస్., నౌచాందీ ఎక్స్‌ప్రెస్., రాజ్య రాణి ఎక్స్‌ప్రెస్.

## ఇవి కూడా చూడండి
* భారతీయ రైల్వేలు
* న్యూ ఢిల్లీ రైల్వే స్టేషను
* ఢిల్లీ జంక్షన్ రైల్వే స్టేషను
* సారాయ్ రోహిల్లా రైల్వే స్టేషను
* చార్‌బాగ్ రైల్వే స్టేషను / చార్‌బాగ్ రైల్వే స్టేషను, లక్నో

## ఇవి కూడా చూడండి
* భారతీయ రైల్వేలు
* భారతీయ రైల్వేలు సంస్థాగత నిర్మాణం
* భారతీయ రైలు రవాణా వ్యవస్థ
* భారతీయ రైల్వే మండలములు
* భారతీయ రైల్వేలు డివిజన్లు
* భారతదేశ ప్రయాణీకుల రైళ్లు జాబితా
* భారతీయ రైల్వేలు రైళ్లు జాబితా
* భారతీయ రైల్వేలు రైళ్లు ప్రమాదాలు జాబితా

## మూలాలు

RRC Northern Railway Group D Admit Card 2014

## బయటి లింకులు
* Northern Railway, Official website
* Indian Railway, Official website

## మూసలు , వర్గాలు

వర్గం:భారతీయ రైల్వే మండలాలు

వర్గం:1952 స్థాపితాలు
1754

**1754** గ్రెగోరియన్‌ కాలెండరు యొక్క మామూలు సంవత్సరము.

## సంఘటనలు

* జూన్ 3: రెండవ ఆలంఘీర్ మొఘల్ చక్రవర్తి అయ్యాడు
* సెప్టెంబర్ 2: సాయంత్రం 9 గంటల తరువాత కాన్స్టాంటినోపుల్‌లో శక్తివంతమైన భూకంపం సంభవించింది . ఒక స్కాటిష్ వైద్యుడు, డాక్టర్ మోర్డాచ్ మాకెంజీ, అనేక భవనాలు దెబ్బతిన్నాయని నివేదించాడు: "ఈ విపత్తుతో 2000 మంది మరణించారని కొందరు అంటున్నారు; కొందరు సుమారు 900 అనీ, మరికొందరు 60 మంది అనీ అంటున్నారు. నేను చూసినదాని ప్రకారం ఈ చివరి సంఖ్యే సత్యానికి దగ్గరగా ఉంది. " 
* సెప్టెంబర్ 11: ఆంగ్ల అన్వేషకుడు ఆంథోనీ హెండే రెడ్ డీర్ నది పైన ఒక శిఖరాన్ని అధిరోహించినపుడు, కెనడియన్ రాకీస్‌కు చేరుకున్న మొట్టమొదటి తెల్లజాతి వ్యక్తి అయ్యాడు. 
* అక్టోబర్ 24: చైనా కియాన్లాంగ్ చక్రవర్తి, చైనా ప్రజలు మూడేళ్ళకు పైగా దేశం బయట ఉంటే వెనక్కి తిరిగి రాకుండా నిషేధించిన దీర్ఘకాలిక విధానాన్ని రద్దు చేసాడు. 
* అక్టోబర్ 31: కొలంబియా విశ్వవిద్యాలయాన్ని "కింగ్స్ కాలేజ్" పేరుతో న్యూయార్క్ నగరంలో స్థాపించారు. 
* నవంబర్ 29: పర్షియా రాజు కరీం ఖాన్ జాండ్, షిరాజ్ నగరాన్ని ఆఫ్ఘన్ యుద్దవీరుడు ఆజాద్ ఖాన్ ఆఫ్ఘన్ నుండి తిరిగి స్వాధీనం చేసుకున్నాడు. 
* డిసెంబర్ 13: ఉస్మాన్ III, తన సోదరుడు మహమూద్ I తరువాత ఒట్టోమన్ చక్రవర్తి అయ్యాడు. 1757లో మరణించే వరకు అతను పాలించాడు.
* తేదీ తెలియదు: ఫ్రెంచి గవర్నర్ గోడెన్ హ్యూ ఆంగ్లేయులతో పుదుచ్చేరి సంధి చేసుకున్నాడు. దాంతో రెండో కర్ణాటక యుద్ధం ముగిసింది.

## జననాలు

* కల్నల్ కోలిన్ మెకంజీ, ఆంగ్లేయ అధికారి, భారతదేశపు మొదటి సర్వేయర్ జనరల్.
* తేదీ తెలియదు: పచ్చయప్ప ముదలియార్**, ** మద్రాసుకు చెందిన వ్యాపారవేత్త, నాణాల సేకర్త, దుబాసీ, విద్యాదాత. మద్రాసులోనే కాక దక్షిణభారతదేశం మొత్తంమీద అత్యంత ప్రాచీనమైన ఆంగ్ల విద్యాసంస్థల్లో ఒకటైన పచ్చయప్ప కళాశాలను ఆయన ధర్మనిధి నుంచే నిర్మించారు. (మ. 1794)

## మరణాలు

## పురస్కారాలు

## మూలాలు


*
శార్వరి (రచయిత)

**<big>శార్వరి</big>** (వాసిలి రామకృష్ణశర్మ) ప్రముఖ పాత్రికేయుడు. బహుముఖ ప్రజ్ఞాశాలి. కవిగా, పండితునిగా, కథారచయితగా, నవలాకారునిగా, వ్యాసకర్తగా, నాటకరచయితగా, అనువాదకుడిగా, బాలసాహితీవేత్తగా వెలుగొందాడు. శతాధిక గ్రంథకర్త.  ఆధ్యాత్మిక మార్గం వైపు మొగ్గి యోగమార్గంలో పయనించారు.

## బాల్యము, విద్యాభ్యాసము
**వాసిలి రామకృష్ణశర్మ** గుంటూరు జిల్లా తెనాలి మండలం కోపల్లె గ్రామంలో 1929, నవంబరు 7న పార్వతీశ్వరాచారి, ఈశ్వరమ్మ దంపతులకు జన్మించాడు. విశ్వబ్రాహ్మణ కులస్తుడు. ఇతడు ప్రాథమిక విద్యను కోపల్లెలో పూర్తి చేసుకుని తెనాలిలో ఉన్నత పాఠశాల చదువు ముగించాడు. ఇంటర్మీడియట్, బి.ఎ.లను గుంటూరులోని ఆంధ్ర క్రైస్తవ కళాశాలలో చదివాడు. 1952లో బి.ఎ.పట్టాను పొందాడు. ఆంగ్లభాషాసాహిత్యాలు బి.ఎ.లో ఇతని ఐచ్ఛికాంశాలు.

## కుటుంబము
ఇతడు 1955లో యామినీదేవిని వివాహం చేసుకున్నాడు. ఈ దంపతులకు వసంతకుమార్, శ్యామ్‌సుందర్, రమణ అనే ముగ్గురు కుమారులు, పద్మప్రియ అనే కుమార్తె జన్మించారు.

## ఉద్యోగము
బి.ఎ. పూర్తి అయిన తర్వాత ఇతడు 1952లో తెనాలిలోని వి.ఎన్.ఆర్ కళాశాలలో ఇంగ్లీషు ట్యూటర్‌గా చేరి 1958 వరకు పనిచేశాడు. ఇతని గంభీరోపన్యాసాలను విని అక్కడి విద్యార్థులు ఉత్తేజితులయ్యేవారు. అక్కడ పనిచేసే రోజుల్లో రావూరి భరద్వాజ, రాంషా, జి.వి.కృష్ణారావు, శారద మొదలైనవారు ఇతని మిత్రబృందంలో ఉన్నారు. కళాశాల విడిచిన తర్వాత జర్నలిజంలో ప్రవేశించాడు. 1958లో మద్రాసులోని ఆంధ్రప్రభలో చేరి దిన వార పత్రికలలో వివిధ హోదాలలో 30 సంవత్సరాలు పనిచేసి హైదరాబాదులో రిటైర్ అయ్యాడు. ఆంధ్రప్రభలో పనిచేసే రోజుల్లో విద్వాన్ విశ్వం, పిలకా గణపతిశాస్త్రి, కె.సభా, తిరుమల రామచంద్ర, తులికా భూషణ్, నండూరి పార్థసారథి మొదలైనవారు ఇతని సహోద్యోగులు.

## పత్రికారంగం
ఇతడు ఆంధ్రప్రభ దినపత్రిక, ఆంధ్రప్రభ సచిత్రవారపత్రికల సంపాదకవర్గంలో వివిధ హోదాలలో పనిచేశాడు. దినపత్రికలో ఆదివారం అనుభంధాన్ని నిర్వహించాడు. కొంతకాలం చిత్రప్రభ శీర్షికను నడిపాడు. “వింతలు-విడ్డూరాలు” శీర్షిక ఇతనికి మంచిపేరు తెచ్చిపెట్టింది. ఉద్యోగ ధర్మంగా వేలకొలది రాజకీయ, శాస్త్ర సంబంధ, చలనచిత్ర వ్యాసాలను వ్రాసి ప్రకటించాడు. **శార్వరి** అనే కలంపేరుతోపాటుగా **గురూజీ**, **కృష్ణ**, **శర్మ** అనే పేర్లతో ఎన్నో గ్రంథసమీక్షలు, సినిమాసమీక్షలు చేశాడు. ఆంధ్రప్రభతో పాటుగా చిత్రప్రగతి, మహిళ, యోగమార్గం, యోగదర్శిని మొదలైన పత్రికలకు అడ్వైజరీ ఎడిటర్‌గా సేవలను అందించాడు. కొన్నినాళ్లు నెలవంక అనే పత్రికను నడిపాడు. సత్యసంహిత అనే పత్రికను కూడా నిర్వహించాడు.

## రచనలు
### కథాసంపుటాలు

### నాటకాలు

### నవలలు

### ఆధ్యాత్మిక రచనలు, యోగ సాహిత్యం

### మహాత్ముల జీవితకథలు

### బాలసాహిత్యం

### జ్యోతిష్య శాస్త్రం

### కావ్యాలు

### ఇతరాలు

## యోగసాధన
1970 తరువాత ఇతని జీవితంలో మార్పు వచ్చింది. మాస్టర్ సి.వి.వి. యోగమార్గంపై ఇతడు తన దృష్టిని మరలించాడు. సి.వి.వి. యోగజీవితాన్ని, యోగమార్గాన్ని **The Discovery of Master Yoga** అనే పేరుతో ఆంగ్లభాషలో రచించాడు. దానినే తెలుగులో **మాస్టర్ యోగదర్శిని** అనే పేరుతో రెండుసంపుటాలలో అనువదించాడు. తన యోగ జీవితాన్ని **ఆత్మయోగి సత్యకథ** అనే పేరుతో రెండు భాగాలుగా, **మహాయాత్ర** పేరుతో మరో గ్రంథంగా వ్రాశాడు. మద్రాసులో ఇతడు సి.వి.వి. యోగాస్కూలు మాస్టర్ యోగాశ్రమం పేరుతో స్థాపించాడు. తరువాత దానిని సికిందరాబాదులో తిరుమలగిరికి తరలించాడు.  ఈ స్కూలులో వేలకొలది వ్యక్తులు యోగశిక్షణ పొంది ఇతని శిష్యులుగా మారారు.
## మరణం
ఇతడు తన 87 యేట హైదరాబాదులో 2015, డిసెంబర్ 12వ తేదీన కన్నుమూశాడు. 

## మూలాలు

వర్గం:1929 జననాలు
వర్గం:తెలుగు కథా రచయితలు
వర్గం:తెలుగు రచయితలు
వర్గం:గుంటూరు జిల్లా రచయితలు
వర్గం:సంపాదకులు
జల్లేపల్లి కోట

thumb|జల్లేపల్లి ఖిల్లా గజపతు సామంతరాజుపై శ్రీకృష్ణదేవరాయలు దండెత్తారు
జల్లేపల్లి ఎంతో చరిత్ర కలిగిన గ్రామం. ఇది ఖమ్మం పట్టణానికి సుమారు 35 కి.మీ దూరంలో ఉంది. కాకతీయుల కాలంలో ఇక్కడ గుట్ట పై అద్భుత కట్టడాలు నిర్మించారు, దీనిని జల్లేపల్లి కోట అంటారు. కాకతీయులు నిర్మించిన దుర్గాలన్నీ శత్రుదుర్భేద్యంగా ఉండేవి. పట్టిష్టమైన రక్షణ వ్యవస్థ కలిగివుండేది. మొదటి బేతరాజు సా.శ. 992న కాకతీయ రాజ్యమును స్థాపించెను. అది మొదలు సా.శ. 1322వ సంవత్సరము కాకతీయ రాజ్యం ఢిల్లి సుల్తానుల వశమయ్యే వరకు 330 సంవత్సరాలు పరిపాలన సాగింది. తదుపరి కాలంలో జల్లేపల్లి ఖిల్లా గజపతు సామంతరాజుపై శ్రీకృష్ణదేవరాయలు దండెత్తడం జరిగింది. అప్పటి గజపతుల సామంతరాజు చిత్తాప్ ఖాన్, షితాబ్‌ఖాన్‌ అనుబిరుదులు కల సీతాపతి రాజు ఆధీనంలో ఉన్న జల్లేపల్లి విజయనగర సామ్రాజ్యాదీసుని స్వాధీ నమైయింది. దీనిని గురించి దక్షిణ భారతదేశ చరిత్ర (1336-1765) తెలుగు అకాడమీ వారి ప్రచురణ) (2001ఎం.ఎ) లో ప్రస్తావన ఉంది. అలాగే ముక్కు తిమ్మనగా ప్రసిద్దులయిన నంది తిమ్మన పారిజాతాపహరణంలో ‘‘ఉదయాద్రి వేగ యాత్యుద్ధతి సాధించె
వినుకొండ  మాట మాత్రాన హరించె
బెల్లముకొండయచ్చెల్ల జెఱచె
దేవరకొండ యద్యృత్తి భంగము సేసె
జల్లిపల్లి సమగ్ర శక్తిడులిచె
గినుక మీరననంతగిరి క్రిందపడజేసె
గంబంబు మెట్టు గ్రక్కున గదిల్చె"

శ్రీకృష్ణదేవరాయలు ఉదయాద్రి, వినుకొండ, కొండవీడు, బెల్లముకొండ, దేవరకొండ, జల్లేపల్లి, అనంతగిరి, కంబముమెట్టు, కటకము మొదలగునవి జయించాడు. 2010 శ్రీకృష్ణదేవరాయలు పట్టాభిషేక పంచశతాబ్ది ఉత్సవాలను ఖమ్మంజిల్లా ప్రభుత్వ యంత్రాంగం ఘనంగా నిర్వహించి జల్లేపల్లి గ్రామంలో శ్రీకృష్ణదేవరాయలు నిలువెత్తు విగ్రహాన్ని ప్రతిష్ఠించారు.

సా.శ. 1510 సంవత్సరము నాటి ప్రతాపరుద్ర గజపతి వెలిచెర్ల శాసనములో అతడు తెలంగాణా దుర్గములను గెల్చినట్లు తెలియజేసారు.
‘‘ సభాపతి దక్షిణ భూమినాలాన్ విజిత్యది శ్రాణన పారిజాతః
అనన్య సాధారణ సాహస శ్రీర్జగ్రాహ పశ్చాత్యెలుంగాణ దుర్గాన్ః
శ్రీకృష్ణ దేవరాయల తిరుపతి శాసనములో నతని దిగ్విజయములలో ‘‘ మరింన్ని కళింగ దేశ దిగ్విజర్థమై బెజవాడకు విచ్చేసి కొండపల్లి దుర్గంబు సాధించి ఆ దుర్గం మీదనున్న ప్రహారరాజు శిరశ్చంద్రమహా పాత్రుండు బోడజినమప పాత్రుండు .... మొదలయిన వారినించి జీవగ్రాహంగాను పట్టుకుని వారికి అభయదానం ఇచ్చి ‘అనంతగిరి, ఉండ్రగొండ, ఉర్లకొండ, అరువపల్లి, జల్లిపల్లి, కందికొండ, కప్పలువాయి, నల్లగొండ, కంభంమెట్టు, కనకగిరి, శంకరగిరి మొదలయిన తెలుంగాణ్య దుర్గాలు ఏకథాటిని కైకొని సింహాద్రి పొట్నూరికి విచ్చేసి... అని వుంటుంది అందులో వివరించిన తెలుంగాణ భూమినే తిలింగా, తెలింగ, తెలింగాణాయని వారి చరిత్రలలో రాసారు.

## ఇవికూడా చూడండి
* తెలంగాణ కోటలు
## మూలాలు

## బయటి లంకెలు

వర్గం:ఖమ్మం జిల్లా కోటలు
వర్గం:తెలంగాణ కోటలు
బాలగంగాధర్ తిలక్ పుస్తకాలయం

thumb|కాశీనాథుని నాగేశ్వరరావు పంతులు
**బాలగంగాధర్ తిలక్ పుస్తకాలయం**, రేపల్లె తాలూకా, పెదపులివర్రు గ్రామంలోని ప్రాచీన గ్రంథాలయం, 1932లో జరిగిన ఈ గ్రంథాలయం వార్షికోత్సవ సభకు దేశోద్ధారక కాశీనాథుని నాగేశ్వరరావు పంతులు అధ్యక్షత వహించాడు. ఆ సభలో కొండా వెంకటప్పయ్య, ఉన్నవ లక్ష్మీనారాయణ, ఉన్నవ లక్ష్మీబాయమ్మ, దువ్వూరి సుబ్బమ్మ, బ్రహ్మజోస్యుల సుబ్రహ్మణ్యం, లంక సుందరం, వేదాంతం శంభుశాస్త్రి, మంతెన వెంకటరాజు మొదలైన ప్రముఖులు హాజరయ్యారు.. 

ఈ గ్రంథాలయం త్రయోదశ వార్షికోత్సవం 14-11-34 తేదీనాడు చెరుకువాడ వేంకటనరసింహం అధ్యక్షత క్రింద జరిగింది. అప్పుడు నివేదింపబడిన ఈ సంగతులను ప్రచురించుచున్నాము.

ఇది పదమూడు సంవత్సరములక్రిత మీ గ్రామమందు స్థాపింపబడింది. రూ. 130 లు విలువగల గ్రంథములను, రూ. 20 లు చేయు బీరువాను బ్రహ్మశ్రీ పండిత కాశీనాథుని రాజలింగశాస్త్రిగా రిచ్చిరి.

గ్రంథాలయోద్యమము యొక్క ప్రాశస్త్యమును గమనించి లోకోపకార మొనర్ప స్థితప్రజ్ఞఉలై కొవ్వూరునందుగల ఆంధ్రగీర్వాణ విద్యాపీఠమునకు రూ. 12,000 లు విరాళమొసగి వారు రచించిన గ్రంథములను మన గ్రంథాలయమునకు సహితము పంపుచు అభిమానమును వెల్లడించు మహానుభావులు శ్రీ వల్లూరి సూర్యనారాయణరావు పంతులు గారును పూజనీయులు.

సం||తములో 18 పాలకవర్గ సమావేశములును, 1 సన్మానసంఘ సమావేశమును జరిపి, 38 హంశములపై చర్చించి తీరుమానించారు.

స్త్రీ విద్యావ్యాప్తికిగాను ప్రత్యేక నౌకరును నియమించి, నియమానుసారము పుస్తకముల నిండ్లకందించి స్త్రీల యందు విజ్ఞానమును వృద్ధి చేస్తున్నారు.

1400 లకు పైగా గ్రంథములు 5 బీరువాలు కలిగి 10 పత్రికలు తెప్పించుచు పాఠకులు దినదినాభివృద్ధి యగుచున్నారు.

ఈ గ్రంథాలయమునకు 10 పత్రికలు వచ్చుచున్నవి. ఈ సంవత్సరము దాతలు 389 గ్రంథములను దయతో నొసంగిరి.

ఈ గ్రంథాలయమునకు 1921 సం|| జూలైలో కాలువ లంకలపాటలకు గ్రామములో నున్న భిన్నభావములను బహు ఓర్పుతో నేకీభవింపజేసి ఆ పాటలమీద వచ్చిన ఆదాయమును ఖర్చులతో రు 966-00 వసూలు పరచి అప్పుకు ఉన్న జాతీయ విద్యాలయమునకు గ్రంథాలయమునకు జాయింటుగానున్న ఖాతాకు శ్రీ కనగాల కృష్ణయ్య చౌదరిగారు ఇప్పించిరి. 1924 సం||రమునకు రు 100 లు మొత్తము రు 200-00 లు వడ్డీతోసహా. ది. 3-10-34 భట్టిప్రోలు వసూలు (దసరాభిక్షలు) శ్రీయుత భట్టిప్రోలు చంద్రశేఖరరావుగారు రు 0 అ 8; మద్దుల గిరిరావుగారు రు 1 అ 0; పాలకుర్తి సీతారామయ్యగారు రు 0 అ 8; మద్దుల నరసింహంగారు రు 0 అ 8

## మూలాలు

వర్గం:గ్రంథాలయాలు
వర్గం:తెలుగు గ్రంథాలయం
లాప్‌కాట్

**లాప్‌కాట్** (LAPCAT - Long-Term Advanced Propulsion Concepts and Technologies) అనునది ప్రయోగదశలో ఉన్న ఒక అత్యాధునిక రవాణా వ్యవస్థ. ఈ వ్యవస్థ అందుబాటు లోకి వస్తే భూమిపై ఎక్కడి నుంచి ఎక్కడికైనా సరే కేవలం నాలుగు గంటల్లోనే గమ్యాన్ని చేరవచ్చు.
## నేపథ్యము

భూమిపై ఎక్కడి నుంచి ఎక్కడికైనా సరే కేవలం నాలుగు గంటల్లోనే గమ్యానికి చేర్చేసే వ్యవస్థ ఇది. ఈ వ్యవస్థలో అంతరిక్ష విమానములను వాడుతారు. బ్రిటన్ కంపెనీ **రియాక్షన్ ఇంజన్స్ ** సాయంతో ఐరోపా అంతరిక్ష సంస్థ (ఈసా) 7 మిలియన్ల యూరో లతో దీనిని అభివృద్ధిపరుస్తోంది. 'సబేర్ ' అనే రాకెట్ ఇంజన్‌తో నడిచే ఈ విమానం ధ్వని కంటే ఏకంగా ఐదు రెట్లు అంటే.. గంటకు 5,632 కిలోమీటర్ల వేగంతో దూసుకెళుతుంది. ఒకేసారి 300 మంది ప్రయాణికులతో 15 నిమిషాల్లోనే ఇది అంతరిక్షానికి చేరుకుంటుంది.
 
గమ్యస్థానం చేరువయ్యాక తిరిగి వాతావరణంలోకి ప్రవేశించి భూమి మీదికి దిగిపోతుంది. ఈ విమానం అందుబాటులోకి వస్తే.. ప్రస్తుతం విమానాలు నడిపేందుకు అయ్యే ఖర్చులో 95% వరకూ ఆదా అవుతుంది. 2019లో దీనిని పరీక్షించేందుకు సన్నాహాలు చేస్తున్నారు. సబేర్ ఇంజన్‌తో రూపొందిస్తున్న 'స్కైలాన్ ' అనే అంతరిక్ష విమానాన్ని కూడా ఈసా అభివృద్ధిపరుస్తోంది. ఆ విమానం ఉపగ్రహాలను కూడా మోసుకెళ్లి నేరుగా కక్ష్యలో వదిలిపెట్టి వస్తుంది.

## మూలాలు

## బయటి లంకెలు
*లాప్‌కాట్ II వివరాలు, చిత్రాలు
*[లాప్‌కాట్ పై [యూటూబ్] లో వీడియో]

వర్గం:రవాణా వ్యవస్థ
ఎమైల్ దుర్క్ హైం

డేవిడ్ **ఎమైల్ దుర్క్ హైం** ఆంగ్లం:David Émile Durkheim (ఫ్రెంచి: [emil dyʁkɛm] or [dyʁkajm];[1] 1858 ఏప్రిల్ 15 – 1917 నవంబరు 15) ఫ్రాన్స్కి చెందిన సమాజ శాస్రజ్ణుడు. సామాజిక మనస్తత్వ వేత్త. తత్వవేత్త. దుర్క్ హైంను ఆధునిక సమాజశాస్రవేత్త "పిత"గా భావిస్తారు. దుర్క్ హైం కార్ల్ మార్క్స్, మాక్స్ వెబర్ సమకాలికులు. ప్రముఖ తత్వవేత్త అగస్టే కామ్టే యొక్క సామాజిక దృక్పథం దుర్క్ హైంను ప్రభావితం చేసినది.

## దుర్క్ హైం రచనల్లో ప్రముఖమైనవి
* *Montesquieu's contributions to the formation of social science* (1892)
* *ది డివిజన్ ఆఫ్ లేబర్ ఇన్ సొసైటీ* (1893)
* *ది రూల్స్ ఆఫ్ సోషియల్ మెథడ్' (1895)
* *ఆన్ ది నార్మాలిటీ ఆఫ్ క్రైమ్' (1895)
* *సూసైడ్* (1897)
* *ది ప్రొహిబిషన్ ఆఫ్ ఇంసెస్ట్ అండ్ ఇట్స్ ఆరిజిన్* (1897), published in *[[L'Année Sociologique]]*, vol. 1, pp.&nbsp;1–70
* *సోషియాలజి అండ్ ఇట్స్ సైంటిఫిక్ డొమైన్* (1900), translation of an Italian text entitled "La sociologia e il suo dominio scientifico"
* *ప్రైమెటి క్లాసిఫికేషన్ స్ ' (1903), మార్సెల్ మాస్ తో కలిపి సంయుక్తంగా
* *ది ఎలిమెంటరీ ఫార్ం స్ ఆఫ్ రిలీజియస్ లైఫ్స్* (1912)
* *హూ వాంటడ్ వార్?* (1914), ఎర్నస్ట్ డెనిస్ తో కలిపి సంయుక్తంగా
* *జర్మనీ ఎబోవ్ ఆల్' (1915)

**మరణానంతరం ప్రచురించినవి:**
* *ఎడ్యుకేషన్ అండ్ సోషియాలజి* (1922)
* *సోషియాలజి అండ్ ఫిలాసఫి* (1924)
* *మోరల్ ఎడ్యుకేషన్* (1925)
* *సోషలిజమ్* (1928)
* *ప్రగ్న్మాటిజం అండ్ సోషియాలజి* (1955)

## బయటి లంకెలు
# https://web.archive.org/web/20150211043311/http://www.emile-durkheim.com/
# https://en.wikipedia.org/wiki/Stanford_Encyclopedia_of_Philosophy

వర్గం:1858 జననాలు
వర్గం:1917 మరణాలు
వర్గం:సామాజిక శాస్త్రాలు
దేవదత్తం

**దేవదత్తం** సచిత్ర సాహిత్య వైజ్ఞానిక వారపత్రిక. ఇది చిత్తూరు నుండి వెలువడింది. కె.సభా ఈ పత్రికకు సంపాదకుడు, ప్రచురణకర్త.

## విషయ సూచిక
ఈ పత్రిక 1961 జనవరి సంచికలో ఈ క్రింది శీర్షికలు ఉన్నాయి.

* సంపాదకీయం 
* మత్తయ శుభవార్తలు - చలం
* రూపాంతరాలు (కవిత) - పూతలపట్టు శ్రీరాములురెడ్డి
* గురి (కథ) - ఆర్.పార్థసారథి
* రైతాంగవాహిని రంగా (వ్యాసం)
* మనోరమ (కథ) - పి.త్యాగమూర్తి శర్మ
* పల్లెపడుచు (కవిత) - కె.యం.రెడ్డి
* పొదుపు (కథ) -పి.రాజగోపాలనాయుడు
* బంగారు పంజరాలు (కథ) - పఠానేని శ్రీశైల భ్రమరాంబ
* సుల్తానా రజియా (సీరియల్) - బెల్లంకొండ లక్ష్మణసూరి
* మన ప్రాచ్య సంస్కృతి (పోతన భక్తిసుధ - వ్యాసం) - ఆర్.ఆర్.ఉప్పుటూరి
* పాఠకులతో పది నిమిషాలు
* ఎడారిపువ్వు - చంద్రకుమార్
* చిత్తూరులో చైతన్యం -ధనంజయ
* నవసమాజం (సీరియల్) - కె.సభా
* ఇంటిగుట్టు - పార్వతీదేవి
* పిల్లల రాజ్యం (ముద్దులు) - కలువకొలను సదానంద
* తాతయ్య కథలు - గోపి
* కళావిలాసము - జాబిల్లి

## మూలాలు

వర్గం:తెలుగు వారపత్రికలు
వర్గం:1960 స్థాపితాలు
వర్గం:మూతబడిన తెలుగు పత్రికలు
వర్గం:చిత్తూరు నుండి ప్రచురితమైన తెలుగు పత్రికలు
వర్గం:20 వ శతాబ్దపు తెలుగు పత్రికలు
ఎగ్ ఫ్రైడ్ రైస్

పిల్లలు, పెద్దలు బాగా ఇష్టపడి తినే కోడి గుడ్లతో తయారు చేసే ఒక వంటకం **ఎగ్ ఫ్రైడ్ రైస్**. ఈ వంటకం తయారీకి అవసరమైన వస్తువులు, తయారు చేసే విధానం ఈ క్రింద ఇవ్వబడింది. 
## కావలసిన పదార్థాలు

* అన్నం - ఒక కప్పు
* గుడ్లు - 3
* టమాటో -1
* ఉల్లిపాయలు -3
* పచ్చిమిర్చి -4
* కొత్తిమీర -1 చిన్నకట్ట
* కరివేపాకు - 3 రెమ్మలు
* అల్లం వెల్లుల్లి పేస్టు - ఒక టేబుల్ స్పూన్
* ధనియాల పొడి -1 టేబుల్ స్పూన్
* గరం మసాలా పొడి - 1 టేబుల్ స్పూన్
* పసుపు - 1/4 టేబుల్ స్పూన్
* కారం - 1/2 టేబుల్ స్పూన్
* ఉప్పు - రుచికి సరిపడినంత
* సోయాసాస్ - ఒక టేబుల్ స్పూన్
* నూనె - 3 టేబుల్ స్పూన్లు

## తయారీ
:గుడ్లు పగులకొట్టి సొనను ఒక గిన్నెలో ఉంచుకోవాలి. టమాటా -1, ఉల్లిపాయలు -3, పచ్చిమిర్చి -4, కొత్తిమీర -1 చిన్నకట్ట, కరివేపాకు - 3 రెమ్మలు సన్నగా తరిగి ఒక కప్పులో ఉంచుకోవాలి. 

ముందుగా ఒక టేబుల్ స్పూన్ నూనె బాణలిలో వేసి కాగిన తరువాత దానిలో గుడ్ల సొన వేసి ముక్కలు ముక్కలు అయ్యేలా తిప్పుకుంటూ వేపుకోవాలి. తరువాత వేగుతున్నప్పుడే ఉప్పు వేసి కలిపి చిన్న చిన్న ముక్కలు అయ్యేలా కట్ చేయాలి. తరువాత ఆ ముక్కలను (పొరుటు) ఒక గిన్నెలోకి మార్చుకొని పక్కనుంచుకోవాలి.

తరువాత అదే బానలిలో రెండు టేబుల్ స్పూన్లు నూనె వేసి కాగనిచ్చి తరువాత అందులో సన్నగా కట్ చేసిన అనియన్లు దోరగా వేంచుకోవాలి. తరువాత పచ్చిమిర్చి, కరివేపాకులు వేసి వేంచుకోవాలి. తరువాత సన్నగా తరిగిన టమాటా ముక్కలు వేసి బాగా మగ్గె వరకు వేంచుకోవాలి. తరువాత కొత్తిమేర వేసుకొని బాగా కలుపుకోవాలి. తరువాత అల్లం వెల్లులి పేస్టు వేసుకొని పచ్చి వాసన పోయేవరకు మరో రెండు నిమిషాలు వేంచుకోవాలి. తరువాత పసుపు కారం వేసుకొని బాగా కలుపుకోవాలి. పచ్చిమిర్చి ఎక్కువగా వేసుకున్నప్పుడు కారం తక్కువగా వేసుకోవచ్చు లేదా వేసుకోకుండా ఉండవచ్చు. తరువాత ఉప్పు సరిపడినంత వేసుకొని బాగా కలుపుకోవాలి. తరువాత ఒక టేబుల్ స్పూన్ సోయా సాస్ కూడా వేసుకొని బాగా కలుపుకోవాలి. తరువాత చిల్లి పేస్టు, టమాటా సాస్ కూడా ఇష్టమైతే వేసుకోవచ్చు. తరువాత ముందుగా సిద్ధంగా ఉంచుకొని ఉన్న అన్నాన్ని ఈ మిశ్రమంలో వేసుకొని మసాలా మొత్తం అన్నానికి బాగా పట్టేలా కలుపుకోవాలి. తరువాత ముందుగా సిద్ధం చేసుకొని ఉంచుకొన్న కోడి గుడ్డు ముక్కలను (పొరుటు) ను కూడా వేసుకొని బాగా కలుపుకోవాలి. తరువాత కొత్తిమీర అలంకరించుకోవాలి, అంతే "ఎగ్ ఫ్రైడ్ రైస్" రెడీ.

## ఇతర ఫ్రైడ్ రైస్‌లు
ఇంకా ఇతర ఫ్రైడ్ రైస్‌లను కూరగాయలతో, పుట్టగొడుగులతో, మాంసంతో కూడా తయారు చేస్తారు.

## చిత్రమాలిక

File:American fried rice.jpg|అమెరికన్ ఫ్రైడ్ రైస్
File:Taiwanese Fried Rice.jpg|తైవాన్స్ ఫ్రైడ్ రైస్


## ఇవి కూడా చూడండి
బిర్యాని

## బయటి లింకులు
*త్వరితంగా, సులువుగా తయారు చేసే ఎగ్ ఫ్రైడ్ రైస్ గురించి యూట్యూబ్ లో చూడండి.

వర్గం:వంటలు
వర్గం:ఫలహారాలు
వర్గం:మాంసాహార వంటలు
పైలా గ్లోబోసా

పైలాగ్లోబోసా జీవిని మంచినీటి నత్త లేక ఏపిల్ నత్త అని అంటారు. ఇది భారతదేశము, బర్మ, శ్రీలంక, ఇండోనేసియా, మొదలగు దేశములలో మంచినీటి తావులలో నివసించుజీవి. పైలా శాకాహారి. ఇది నేలపై కూడా నివసించగలదు. భారతదేశములో పైలా గ్లోబోసా అనునది ఉత్తర భారతదేశములోను, పైలా విరెంస్, పైలా నావిలిలాన, పైలా తియోబాల్డీ అను జాతులు దక్షిణ భారతదేశములోను లభించును.
 

### వర్గీకరణ
* వర్గము- మొలస్కా
* విభాగము-గ్రాస్ట్రోపడ
* ఉపవిభాగము- ప్రోసోబ్రాంకియేట
* క్రమము- పెక్టిని బ్రాంకియేట
* ప్రజాతి- పైలా
* జాతి- గ్లోబోసా

### బాహ్యలక్షణములు
పైలాగ్లోబోసా శరీరము నావరించి కాల్షియం కార్బొనేటుతో నిర్మితమైన గట్టి కర్పరము ఉంది. ఈ కర్పము ఏకకవాటమును కలిగియుండును. కనుక వీనిని ఏక కవాటజీవులు అంటారు.

## ఇవి కూడా చూడండి
* పైలా జీర్ణ వ్యవస్థ
### మూలలు
* https://en.wikipedia.org/wiki/Pila_%28gastropod%29
* https://web.archive.org/web/20150302164428/http://applesnail.net/content/pila.htm

## మూలాలు

వర్గం:జంతు శాస్త్రము
వర్గం:అకశేరుకాలు
వర్గం:మొలస్కా‎
బ్లాక్ అండ్ వైట్ (సినిమా)

**బ్లాక్ అండ్ వైట్** 2008 విడుదలైన తెలుగు సినిమా.

## కథా సారాంశం
భరత్ (రాజీవ్ కనకాల) ఓ సాఫ్ట్‌వేర్ ఇంజినీరు. అతను అనాథగా పెరిగి స్వశక్తితో పైకొచ్చినవాడు, సామాజిక స్పృహ ఉన్న వ్యక్తి. ఒకానొక సందర్భంలో నక్సల్స్ లాండ్‍మైన్ అటాక్ నుండి కొంతమంది పోలీసులను కాపాడి రాష్ట్రపతి ఇచ్చే సిటిజెన్ అవార్డుకి ఎన్నికవుతాడు. అతని ప్రాణస్నేహితుడు శీను, ఆఫీసు, పిల్లలు – ఇదే అతని ప్రపంచం. ఇక్కడ మొదలౌతుంది మన కథ. తర్వాత ఓ అమ్మాయి (సింధూ తులాని) ని చూసి ఇష్టపడి పెళ్ళి చేసుకుంటాడు. ఈ సమయంలోనే అతనిపై ఎవరో దాడులు చేస్తూ ఉంటారు. అదృష్టవశాత్తూ అతను తప్పించుకుంటూ ఉంటాడు. ఎవరు ఎందుకు చేస్తున్నారో అర్థం కాదు. ఇలా ఉండగా ఒకానొక పరిస్థితిలో భార్యని ఆశ్చర్యపరచడానికి ఇంట్లోకి దొంగలా దూరి ఇతన్ని దొంగగా భావించిన ఆమె చేతిలో గాయపడి ఆస్పత్రి పాలౌతాడు. అతను అక్కడ ఉన్న సమయంలోనే ఊరు శివార్లలో ఓ బాంబ్ బ్లాస్ట్ జరుగుతుంది. అక్కడకి ఎలా వచ్చిందో తెలీకపోయినా భరత్ కారు ఉంటుంది. ఇతన్ని అనుమానం మీద పోలీసులు అరెస్టు చేస్తారు. ఇక్కడ్నుంచి కథ – భరత్ అమాయకుడా? అమాయకంగా కనిపించే విలనా? పోలీసులు ఏం చేస్తున్నారు? అసలు ఏం జరుగుతుంది? అన్న ప్రశ్నలకి జవాబుగా సాగుతుంది కథ.

## మూలాలు

## బయటి లంకెలు
వర్గం:2008 తెలుగు సినిమాలు
గవ్రీలో ప్రిన్సిప్

**గవ్రీలో ప్రిన్సిప్** (1894 జూలై 25 – 1918 ఏప్రిల్ 28) సెర్బియా దేశస్థుడు. ఇతను ఆస్ట్రియాకు చెందిన ఆర్చ్ డ్యూక్ ఫ్రాంజ్ ఫెర్డినాండ్ ను, అతని భార్య సోఫియాను చంపడం మొదటి ప్రపంచ యుద్ధానికి ముఖ్య కారణమైంది.

ప్రిన్సిప్ బోస్నియాలోని ఓబ్లిజాయ్ అను ప్రదేశంలో జన్మించాడు. యుక్త వయసులో అతను ఆస్ట్రియా- హంగరీ ప్రాంతంలోని స్లావ్ అను ప్రాంతం సెర్బియాలో కొత్త దేశంగా ఏర్పడడానికి పోరాడే బృందాలలో చేరాడు. ఆ బృందాన్ని "యంగ్ బోస్నియా" అనేవారు. సెర్బియాలోని బ్లాక్ హాండ్ అనే శక్తివంతమైన బృందం యంగ్ బోస్నియాకు ఆయుధాలు ఇస్తూ సహాయపడుతూండేది.

ఒకసారి ఆస్ట్రియా రాజు ఫ్రాంజ్ ఫెర్డినాండ్ బోస్నియాలోని సారాయెవో ప్రాంతానికి వస్తున్నట్లు "యంగ్ బోస్నియా" బృందానికి సమాచారం అందింది. అందులోని ఆరుగురు కార్యకర్తలు బాంబులు, గన్లు తీసుకుని అతనిని చంపడానికి బయలుదేరారు. ఫెర్డినాండ్ కారు వేగంగా వెళ్ళడం వలన ఈ ఆరుగురు అతన్ని చంపలేకపోయారు. ఆ సమయంలో ప్రిన్సిప్ కేఫ్ కి సాండ్ విచ్ కొనడానికి వెళ్ళాడు. అతను బయటకి వచ్చినప్పుడు ఫెర్డినాండ్ కారు అతని ముందు ఆగుతుంది. కారు డ్రైవరు కారును పార్కింగ్ చేస్తున్న సమయంలో ప్రిన్సిప్ ఒక్క ఉదుటున వెళ్ళి ఫెర్డినాండ్ను తన వద్దనున్న గన్ తో కాల్చేసాడు. తరువాత అతని పక్కనే ఉన్న సైన్యాధ్యక్షుడిని కాల్చబోతుండగా ఫెర్డినాండ్ భార్య సోఫియా మధ్యలో అడ్డు రాగా ఆమెను కూడా కాల్చేసాడు.

ప్రిన్సిప్ను బంధించి విచారించినప్పుడు తన దేశ ప్రజల గురించి వారిని హత్య చేసినట్లు చెబుతాడు. ఆస్ట్రియా దీనిని తీవ్రమైన నేరంగా పరిగణిస్తుంది. కానిని అతనికి ఉరిశిక్ష విదించడానికి అతని వయస్సు 19 సంవత్సరాలే అవడంతో ప్రభుత్వం అతనికి 20 ఏళ్ళు వయసు వచ్చేవరకు అతనిని చెరసాలలో ఉంచమని శిక్ష విధిస్తుంది. అప్పటి ఆస్ట్రియా-హంగరీ చట్టం ఉరిశిక్ష కనీసం 20 సంవత్సరాలు దాటితేగాని వేయ్యదు. చెరసాల జీవతం కడు దయనీయంగా ఉండేది. ఆ సమయంలో అతనికి క్షయ వ్యాధి సోకింది. వ్యాధి తీవ్రతకు అతని శరీరంలోని కుడి చేయి ద్వారా పూర్తిగా తినివేయడం వలన అంగవికలుడవుతాడు. వ్యాధి కారణంగా 1918 ఏప్రిల్ 28 న మరణించాడు.

## మూలాలు


వర్గం:1894 జననాలు
వర్గం:1918 మరణాలు
వర్గం:క్షయవ్యాధి మరణాలు
కైప మహానందయ్య

**కైప మహానందయ్య** అనంతపురం జిల్లాకు చెందిన సాహితీకారుడు.
## జీవిత విశేషాలు
అనంతపురంజిల్లాలోని విద్వత్‌కుటుంబాలలో ప్రశస్తమైన కైప కుటుంబంలో ఇతడు మహానంది శాస్త్రి, సుబ్బమ్మ దంపతులకు 1900, జనవరి 5వ తేదీన జన్మించాడు. స్వాతంత్ర్య సమరయోధుడు, ప్రముఖ ఆయుర్వేద వైద్యుడు, పాత్రికేయుడు అయిన కైప సుబ్రహ్మణ్యశర్మకు ఇతడు తమ్ముడు. ప్రొద్దుటూరులో శేషశాస్త్రుల వద్ద వేదాధ్యయనం చేశాడు. కర్నూలులోని కోల్స్ మిషన్ స్కూలులో చేరి మెట్రిక్యులేషన్ చదివాడు. మద్రాసులోని పచ్చయప్ప కళాశాలలో 1920-23 మధ్యకాలంలో చదివాడు. ఆ సమయంలో ఆంధ్రభాషాభివర్ధనీ సంఘనికి కార్యదర్శిగా పనిచేశాడు. విద్యార్థి దశలోనే ఇతడు ఆంధ్ర విద్యార్థి అనే మాసపత్రికకు సంపాదకుడిగా పనిచేశాడు.  1924-25 సంవత్సరాలలో అనంతపురంలోని దత్తమండల కళాశాలలో బి.ఎ.చదివాడు. ఇతడు తన సోదరుడు కైప సుబ్రహ్మణ్యశర్మతో కలిసి నీలం సంజీవరెడ్డికి కొంతకాలం ప్రైవేటు పాఠాలు చెప్పేవాడు. 1920లో పామిడిలో జరిగిన మద్యపాన నిషేధకార్యక్రమంలో పప్పూరు రామాచార్యులు, తరిమెల సుబ్బారెడ్డి, కైప సుబ్రహ్మణ్యశర్మ మొదలైన వారితో కలిసి పాల్గొని 'పికెటింగ్' నేరానికి ఐ.పి.సి.సెక్షన్ 341 క్రింద అరెస్ట్ అయ్యాడు. డిగ్రీ పూర్తి అయిన తర్వాత జీవనోపాధి కోసం పోలీసు శాఖలో చేరి పోలీస్ సబ్‌ఇన్‌స్పెక్టర్‌గా 1925-47 వరకు, పోలీస్ సర్కిల్ ఇన్‌స్పెక్టర్‌గా 1947-56 వరకు పనిచేసి 1956, జూలై 7వ తేదీన పదవీ విరమణ చేశాడు. ఇతడు 1984, ఫిబ్రవరి 27వ తేదీ సోమవారం ఏకాదశి ఘడియలలో మరణించాడు.

## రచనలు

ఇతడు పచ్చయప్ప కళాశాలలో చదివే సమయంలో వ్యాసరచన పోటీలో పాల్గొని చిత్తైకాగ్రత అనే వ్యాసం వ్రాసి స్వర్ణపతకాన్ని గెలుచుకొన్నాడు. అనంతపురం దత్తమండల కళాశాలలో వ్యాసరచన పోటీలో పాల్గొని 'విజయమునకు మార్గము' అనే రచనకు ప్రథమ బహుమతి 10 రూపాయలు పొందాడు. శీరిపి ఆంజనేయులు, పప్పూరు రామాచార్యులు, మరూరు లక్ష్మీనరసప్ప, పేరనార్యుడు, రాళ్ళపల్లి గోపాలకృష్ణమాచార్యులు మొదలైన పేరొందిన రచయితల సాన్నిహిత్యంలో వారి స్ఫూర్తితో రచనావ్యాసంగానికి పూనుకున్నాడు. ఇతని శైలి చాలా నిరాడంబరంగా సామాన్యులకు సైతం అర్థమయ్యేలా ఉంటుంది. విద్యార్థ దశలో వ్రాసిన వ్యాసాలు అనంతపురం నుండి వెలువడే శ్రీవత్స అనే వారపత్రికలో ప్రచురింబడ్డాయి. కరుకైన పోలీసుశాఖలో పనిచేస్తూ కూడా ఆంధ్ర భాషాభిమానిగా పోలీసుశాఖాధికారులకు ఉపయుక్తమయ్యే వ్యాసాలను ప్రజామతలో ధారావాహికగా ప్రకటించాడు.
thumb|కైప మహానందయ్య రాసిన మానవ జన్మము
ఇతడు రచించిన గ్రంథాలు ఈ విధంగా ఉన్నాయి.
# మానవ జన్మము
# మన జీవితము
# వ్యాస మంజరి
# నీతి సుధ
# అమృతవాణి
# గీతోపదేశము మొదలైనవి.

## మూలాలు

వర్గం:తెలుగు రచయితలు
వర్గం:సంపాదకులు
నార్నూర్ మండలం

**నార్నూర్‌ మండలం**, తెలంగాణ రాష్ట్రం, ఆదిలాబాద్ జిల్లాకు చెందిన ఒక మండలం. నార్నూర్, ఈ మండలానికి కేంద్రం. 2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో ఉండేది. ప్రస్తుతం ఈ మండలం ఉట్నూరు రెవెన్యూ డివిజనులో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో 24 రెవెన్యూ గ్రామాలు ఉన్నాయి
## వ్యవసాయం, పంటలు
నార్నూరు మండలంలో వ్యవసాయ యోగ్యమైన భూమి ఖరీఫ్‌లో 16528 హెక్టార్లు, రబీలో 672 హెక్టార్లు. మండలంలో ప్రధాన పంటలు ప్రత్తి, జొన్నలు.

## గణాంక వివరాలు
thumb|2016 లో పునర్వ్యవస్థీకరణకు ముందు అవిభక్త ఆదిలాబాదు జిల్లాలో మండల స్థానం
2011 భారత జనాభా గణాంకాల ప్రకారం జనాభా - మొత్తం 49,239 - పురుషులు 25,789 - స్త్రీలు 23,450. 2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 201 చ.కి.మీ. కాగా, జనాభా 29,152. జనాభాలో పురుషులు 15,370 కాగా, స్త్రీల సంఖ్య 13,782. మండలంలో 5,813 గృహాలున్నాయి.

## మండలంలోని గ్రామాలు

### రెవెన్యూ గ్రామాలు
* తెలంగాణ ప్రభుత్వ ఉత్తర్వు సంఖ్య GO Ms No 221 Revenue (DA-CMRF) Department, Dated: 11-10-2016 ప్రకారం ఈ విభాగంలో 25 (ఇరవైఐదు) రెవెన్యూ గ్రామాలు ఉన్నాయి.

#కొత్తపల్లి (హెచ్) 
#శుంగాపూర్
#చోర్గావ్
#మంజరి
#బబెఝరి
#ధూపాపూర్
#ఎంపల్లి
#ఉమ్రి
#భీంపూర్
#నార్నూర్
#ఖైర్దాట్వా
#గుండాల
#మహదాపూర్
#ఖాంపూర్
#మహాగావ్
#మంకాపూర్
#గంగాపూర్
#గుంజల
#తడిహదప్నూర్
#బాలన్‌పూర్
#సోనాపూర్
#నాగోల్‌కొండ
#మాలెపూర్
#మాలంగి

## మండలంలోని సాహితీవేత్తలు

రాథోడ్ శ్రావణ్ నార్నూర్ మండలంలోని సోనాపూర్ గ్రామానికి చెందిన రచయిత, పూర్వ అధ్యక్షులు ఉట్నూరు సాహితీ వేదిక, ఆదిలాబాద్ జిల్లా ఇంద్రవెల్లి ప్రభుత్వ జూనియర్ కళాశాలలో అధ్యాపకులుగా  విధులు నిర్వర్ధిస్తున్నారు.

రచనలు: దేశభక్తి కైతికాలు, పండుగలు ముత్యాల హారాలు,బంజారా జాతి రత్నం బానోత్ జాలం సింగ్, బంజారా భీష్మ అమర్ సింగ్ తిలావత్ మొదలగునవి.

## మూలాలు
ధర్మసాధని

**ధర్మసాధని**, కాకినాడ నుండి వెలువడిన ధార్మిక వారపత్రిక. బ్రహ్మసాధనాశ్రమం పక్షాన ప్రతి శనివారం ఈ పత్రిక వెలువడేది. కె.హనుమంతరావు ఈ పత్రికకు సంపాదకుడు, ప్రచురణకర్త, ముద్రాపకుడు. బ్రహ్మసమాజానికి సంబంధించిన వార్తలు, ధార్మిక సంబంధమైన విషయాలు ఈ పత్రికలో ప్రచురింపబడ్డాయి. ఈ పత్రిక స్త్రీవిద్య, రజస్వలానంతర వివాహాలు మొదలైన సంఘ సంస్కరణలను ప్రోత్సహించింది. ఈ పత్రిక 1913 లో ప్రారంభమై  54 సంవత్సరాలకు పైగా వెలువడింది. 1926 లో పక్షపత్రికగా మారింది. 1941 నుండి మాసపత్రికగా వెలువడింది. ఈ పత్రికలో ఉమర్ అలీషా, చలం, జానకీజాని, తల్లావజ్ఝల పతంజలిశాస్త్రి మొదలైన వారి రచనలు వెలుగు చూశాయి. రాజా రామ్మోహన్ రాయ్ 126వ వర్ధంతి సందర్భంగా ఈ పత్రిక ఒక ప్రత్యేక సంచికను వెలువరించింది.
## మూలాలు

వర్గం:తెలుగు వారపత్రికలు
వర్గం:తెలుగు పక్షపత్రికలు
వర్గం:1913 స్థాపితాలు
వర్గం:తెలుగు ఆధ్యాత్మిక పత్రికలు
వర్గం:20 వ శతాబ్దపు తెలుగు పత్రికలు
వర్గం:కాకినాడ నుండి ప్రచురితమైన తెలుగు పత్రికలు
వర్గం:తెలుగు మాసపత్రికలు
ఎ.ఎస్.రామన్

**ఎ.ఎస్.రామన్** సుప్రసిద్ధ సంపాదకుడు. కాలమిస్ట్.

## జీవిత విశేషాలు

**ఎ.ఎస్.రామన్**గా ప్రసిద్ధి చెందిన అవధానం సీతారాముడు కడపజిల్లా ప్రొద్దుటూరులో 1909, ఏప్రిల్ 19న జన్మించాడు.ఇతడు ప్రఖ్యాత శాస్తవ్రేత్త సి.వి.రామన్‌ స్ఫూర్తిగా అవధానం సీతారాముడనే తన పేరును ఎ.ఎస్‌.రామన్‌గా మార్చుకున్నాడు. దీనికి సి.వి.రామన్‌ ఆమోదం కూడా ఉంది. ఇతని తండ్రి అవధానం కృష్ణముని బ్రహ్మానందిని అనే పత్రికను నడిపాడు. మదనపల్లిలో ప్రాథమిక విద్య పూర్తిచేసి, వాల్తేరులోని ఆంధ్ర విశ్వవిద్యాలయం నుండి ఇతడు అర్థశాస్త్రంలో మాస్టర్స్ డిగ్రీని పొందాడు.

## రచనా వ్యాసంగం
1936లో రచనావ్యాసంగాన్ని ప్రారంభించిన ఎ.ఎస్.రామన్ వివిధ తెలుగు, ఇంగ్లీషు పత్రికలకు రచనలు చేశాడు. అవధానం సీతారామమ్మ పేరుతో గృహలక్ష్మి పత్రికలో వ్యాసాలు వ్రాశాడు. ఇతడు 1943లో న్యూఢిల్లీ లోని హిందుస్తాన్ టైమ్స్ పత్రికలో అసిస్టెంట్ ఎడిటర్‌గా తన పాత్రికేయ వృత్తిని ప్రారంభించాడు. ఆ తర్వాత ఇతని పాత్రికేయ జీవితం స్టేట్స్‌మన్, టైమ్స్ ఆఫ్ ఇండియా, ఇలస్ట్రేటెడ్ వీక్లీ ఆఫ్ ఇండియా మొదలైన పత్రికలలో 1960 వరకు సాగింది. 1953లో బొంబాయిలోని   ఇలస్ట్రేటెడ్ వీక్లీ ఆఫ్ ఇండియాలో సంపాదకునిగా చేరాడు. ఆ పత్రికకు మొట్టమొదటి భారతీయ సంపాదకుడు ఇతడే. లండన్ నుండి వెలువడే ది స్టూడియో మేగజైన్‌కు ప్రత్యేక ఆర్ట్ కన్సల్టెంట్‌గా వ్యవహరించాడు. 1960 నుండి 1970 ల వరకు ఇతడు ఫ్రీలాన్స్ జర్నలిస్టుగా వుండి తర్వాత మద్రాసులో స్వరాజ్య పత్రికకు సంపాదకుడిగా చేరాడు. 2001లో ఇతనికి పద్మ శ్రీ పురస్కారం లభించింది. ఇతడు తంజావూరులోని తమిళ విశ్వవిద్యాలయంలో కొంతకాలం ఫ్యాకల్టీ ఆఫ్ ఆర్ట్స్‌కు డీన్‌గా వ్యవహరించాడు. తమిళనాడులోని వంద మంది సమకాలీన చిత్రకారులు, శిల్పులతో తమిళనాడు లలిత కళా అకాడెమి ప్రచురించిన ప్రత్యేక సంపుటాలకు సంపాదక బాధ్యతలు వహించాడు. ఇతడు 2001 , జూన్ 24 తేదీన చెన్నైలో మరణించాడు.

## మూలాలు

వర్గం:1919 జననాలు
వర్గం:2001 మరణాలు
వర్గం:తెలుగు రచయితలు
వర్గం:సంపాదకులు
వర్గం:పద్మశ్రీ పురస్కార గ్రహీతలు
కె.ఎల్.నరసింహారావు (అయోమయనివృత్తి)

* కె. ఎల్. నరసింహారావు (కళాకారుడు)
* కె. ఎల్. నరసింహారావు (స్వాతంత్ర్య సమరయోధుడు)
* కె.ఎల్. నరసింహారావు (రైతుసంఘం నాయకులు)
అడుగుజాడలు (నాటకం)

అడుగుజాడలు నాటకాన్ని కె.ఎల్.నరసింహారావు రచించగా రాష్ట్రవ్యాప్తంగా పలు ప్రదర్శనలు పొంది, పోటీల్లో బహుమతులు సాధించింది.

## పాత్రలు
నాటకంలోని పాత్రల పేర్లూ, ప్రధాన లక్షణాలు ఇవి:
* గోపయ్య - మోతుబరి రైతు
* నరసయ్యన్న - పెద్దమనిషి
* వెంకటపతి - సహకారసంఘ కార్యదర్శి
* చంద్రం - గోపయ్య మేనల్లుడు
* దాసు - డాక్టర్, చంద్రం స్నేహితుడు
* కొమరన్న - పోస్టుమేన్
* పాపన్న - వెంకటపతి పనివాడు
* సీత - గోపయ్య కూతురు

## ప్రదర్శనలు
నాటకాన్ని రచయిత ప్రదర్శించేందుకు ఒక బృందానికి అనుమతి ఇచ్చాకా రాష్ట్రస్థాయి నాటకాల పోటీ గురించి ఆయనకు తెలిసింది. ఆ పోటీలో *అప్పటికి ఇంకా ప్రదర్శించని నాటకాలు* మాత్రమే అనుమతింపబడతాయి అన్న నియమాన్ని అనుసరించి ఆ ప్రదర్శనను వాయిదా వేయించారు. అనంతరం నవంబరు 9, 1956న అఖిల భారత సహకార సప్తాహంలో ఇండియన్ నేషనల్ థియేటర్ ఆధ్వర్యంలో నాటకాన్ని తొలిసారి ప్రదర్శించారు.

## ప్రాచుర్యం
ఈ నాటకాన్ని రాసిన తర్వాత దేశాభివృద్ధికి ఉపకరించే నాటకాల పోటీని ఏర్పాటుచేసినప్పుడు రచయిత దానికి పంపారు. ఆ పోటీలో అడుగుజాడలు నాటకం రాష్ట్రస్థాయిలో మొదటి బహుమతిని పొందింది.

## మూలాలు

## ఇతర లంకెలు
* ఆర్కైవ్ లో ''అడుగుజాడలు'' నాటక ప్రతి

వర్గం:తెలుగు పుస్తకాలు
వర్గం:తెలుగు నాటకాలు
రాఘవాపురం (రెడ్డిగూడెం మండలం)

**రాఘవాపురం** కృష్ణా జిల్లా రెడ్డిగూడెం మండలానికి చెందిన రెవెన్యూయేతర గ్రామం.

## మౌలిక వసతులు
పాల ఉత్పత్తిదారుల సహకార సంఘం.
## దర్శనీయ ప్రదేశములు/దేవాలయాలు
### శ్రీ సత్తిరెడ్డి సమేత పద్దమ్మ తల్లి ఆలయం
ఈ ఆలయంలో అమ్మవారి నవమ (తొమ్మిదవ) వార్షిక తిరునాళ్ళ మహోత్సవం, 2015,మార్చి-4, బుధవారం నుండి 8వ తేదీ ఆదివారం వరకు నిర్వహించారు. బుధవారం రాత్రి అంకసేవ, గురువారం సాయంత్రం నుండి ముత్యాలమ్మ తల్లికి ప్రసాద నివేదన, శుక్రవారం గ్రామసభ & ఊరేగింపు, శనివారం సాయంత్రం నుండి కుంకుమ బండ్లు, మొక్కుబడి ప్రభలు, ఆఖరి రోజు ఆదివారం నాడు, సిడిబండి మహోత్సవం (సిడిమాను తిప్పుట) మొదలగు కార్యక్రమాలు నిర్వహించారు. ఈ సందర్భంగా దేవాలయం వద్ద కోలాట బృందాల నృత్యాలు, సాంస్కృతిక కార్యక్రమాలు నిర్వహించారు. ఈ కార్యక్రమాలకు చుట్టుప్రక్కల గ్రామాల నుండి భక్తులు అధికసంఖ్యలో విచ్చేసి అలయంలోని అమ్మవారి దర్శించుకుని పూజలు చేసారు. [1]

## మూలాలు

## వెలుపలి లింకులు

వర్గం:రెడ్డిగూడెం మండలంలోని గ్రామాలు
1787

**1787** గ్రెగోరియన్‌ కాలెండరు యొక్క మామూలు సంవత్సరము.

## సంఘటనలు
* జూన్ 27 : ఈ రోజు జారీ చేసిన ఉత్తరువులు ప్రకారం, ఆనాటి ఈస్ట్ ఇండియా కంపెనీ, జిల్లా కలెక్టరుకి, న్యాయధిపతి (జడ్జ్) అధికారాలను, మేజిస్ట్రేట్ అధికారాలను ఇచ్చింది. కొన్ని పోలీసు అధికారాలను కూడా ఇచ్చింది. 1793 లో, బెంగాల్ లో, శాశ్వత కౌలుదారీ పద్ధతి (పెర్మనెంట్ సెటిల్మెంటు పద్ధతి), ప్రవేశపెట్టిన తరువాత, కలెక్టరుకు ఇచ్చిన ఈ న్యాయధిపతి (జడ్జ్) అధికారాలను, మేజిస్ట్రేట్ అధికారాలను, పోలీసు అధికారాలను తొలగించారు. కాని, మరలా 1831లో కలెక్టరుకి, తిరిగి న్యాయాధికారాలను (మేజిస్ర్టేట్ అధికారాలను), ఆనాటి ఈస్ట్ ఇండియా కంపెనీ ఇచ్చింది.
* ఆగష్టు 6 : అమెరికా రాజ్యాంగ ప్రతి తాలుకు, 60 (ప్రూఫ్ షీట్లు) పుటలను, అమెరికా రాజ్యాంగ సభ సమావేశానికి అందించారు. 
* సెప్టెంబర్ 17 - ఫిలడెల్ఫియాలోని స్వాతంత్ర్య మందిరంలో అమెరికా రాజ్యాంగ సూత్రాలపై చర్చ పూర్తయింది. సుదీర్ఘ కాలంగా కొనసాగుతున్న అమెరికా రాజ్యాంగ మౌలిక సూత్రాలు ఆ రోజు నిర్ణయం పొందినవే.

## జననాలు
*

## మరణాలు

* మే 10 : విలియం వాట్సన్, ఇంగ్లీషు భౌతిక శాస్త్రవేత్త. (జ.1715)  

## పురస్కారాలు

## మూలాలు

*
వర్గం:1780లు
కన్నెగంటివారి పాలెం

**కన్నెగంటివారిపాలెం** బాపట్ల జిల్లా, భట్టిప్రోలు మండలానికి చెందిన రెవెన్యూయేతర గ్రామం. 

## గ్రామ పంచాయతీ
ఈ గ్రామ పంచాయతీని ఆదర్శ గ్రామ పంచాయతీగా ఎంపిక చేయడానికి అధికారులు సిద్ధం చేసారు. 
## దర్శనీయ ప్రదేశాలు/దేవాలయాలు

### శ్రీరామమందిరం
తిరుమల తిరుపతి దేవస్థానం, హిందూధర్మప్రచార పరిషత్తు సంయుక్త ఆధ్వర్యంలో, ఈ గ్రామములో, 2017, జులై-20న, ధార్మిక సమ్మేళన కార్యక్రమం నిర్వహించారు.
## మూలాలు

వర్గం:భట్టిప్రోలు మండలం లోని రెవెన్యూయేతర గ్రామాలు
కెలాటిస్ వెర్సికోలార్

కెలాటిస్ వెర్సికోలార్ లేదాతొండ లేక తోట బల్లి విశ్వావ్యాప్త విస్తరణకల్గీనట్టి ప్రాకుడు జీవి. నివాస ప్రాంతాల్లోను,బయట ప్రదేశాల్లోను,తోటలు,అడవ్వ్లు, వనములున్నట్టి ప్రాదేశాలలో వృక్షోపరజీవన్న సాగిస్తూ నివసిస్తూంటాయి. దేహము మృదువుగా వుంటుంది.కాని గ్రంధిరహితమైన పొడి చర్మముతో ఆవరించబడి వుంటుంది.భూచరజీవనానికి అలవాటు పడిన ఈ జీవ్వులు అస్పష్ఠమైన లైంగిక ద్విరూపకతను ప్రదర్శిస్తాయి.సాధారణస్థితిలో స్త్రీపురుషజీవులను గుర్తించడము కష్ఠము. ప్రత్యుత్పత్తి కాలములో మగ జీవులు పెద్దవిగాను, ఆకర్షణీయమైన  వర్ణములో వుండుటేగాక గొంతుక్రింద ఎరుపు వర్ణములో వున్న గులార్ కోశాన్ని కల్గివింటాయి. ఎరుపు వర్ణమువలన ఈ జీవులను రక్తసిపాసులు(Blood Suckers) గా వ్యవహరిస్తారు.కాని ఈ జీవులు ఎప్పుడూ రక్తమును ఆహారముగా తీసుకొవు. లేత గోధుమవర్ణపు దేహము పై తెల్లనిమచ్చ్లు అక్కదక్కడా వుంటాయి. స్త్రీ జీవులు అండ జనక ఉల్బసహిత జీవులు.పిండాభివృద్ధి ప్రత్యక్షంగా   వుంటుంది.
## బాహ్య స్వరూపము
30-40 సెం..మి పొడవు వరకు పెరుగు దేహము పొడిగా, ఎండి పోయినట్లుగా వుంటుంది.చర్మీయ గ్రంధులుండవు. దేహాన్ని నాల్గు భాగాలుగా విభజింపవచ్చును. అవి 
# త్రిభూజాకారుపు తల 
# పొట్టిగా వుండునట్టి మెడ
# పొడవుగా,అండ కృతికల్గిన మొండెము
# పొడవైన కొరడా వంటి తోక.

## తల
## నేత్రములు
## శ్రవణ గర్తలు
## మెడ
## మొండెము
## చలనాంగములు
## తోక
## చర్మము

### బాహ్యస్థిపంజరము

## పెరుగుదల

## Gallery

File:Indian Garden Lizard (Calotes versicolor) W2 IMG_0163.jpg|After eating prey in Narsapur, Medak district, India. 
File:Indian Garden Lizard (Calotes versicolor) in AP W IMG_9906.jpg|Male at Pocharam lake, Andhra Pradesh, India.
File:Garden Lizard (Calotes) head.JPG|Oriental garden lizard in Sri Lanka
File:Indian Garden Lizard (Calotes versicolor) in AP W IMG 3186.jpg|in Bhuvanagiri, Andhra Pradesh.
File:Calotes versicolor (Female) Garden Lizard spotted at Peddapuram 02.JPG|Calotes versicolor (Female) spotted at Peddapuram, Andhra Pradesh, India. 
File:Calotes versicolor (Garden Lizard) spotted at Madhurawada 01.JPG|Calotes versicolor (Garden Lizard) spotted at Madhurawada, Visakhapatnam, India.
File:Oriental Garden Lizard, India.jpg|కేరళ, India.
File:Calotes versicolor india.jpg|seen in Pune, Maharashtra, India 
File:Garden lizard3.jpg|A Juvenile Male seen in Andhra Pradesh, India.
File:Oriental garden lizard.jpg| Oriental garden lizard in Vellore, తమిళనాడు, India.

### మూలలు

## వర్గాలు

## మూలాలు


వర్గం:సకశేరుకాలు
దింటిమెరక

**దింటిమెరక** కృష్ణా జిల్లా కోడూరు (కృష్ణా) మండలానికి చెందిన గ్రామం.

## గ్రామ భౌగోళికం
సముద్రమట్టానికి 7 మీ.ఎత్తు
## గ్రామానికి రవాణా సౌకర్యాలు
కొత్తమాజేరు, అవనిగడ్డ నుండి రోడ్దురవాణా సౌకర్యం ఉంది. రైల్వేస్టేషన్; గుంటూరు 79 కి.మీ

## గ్రామంలో విద్యా సౌకర్యాలు
జిల్లాపరిషత్ హైస్కూల్, లింగారెడ్దిపాలెం
## గ్రామ పంచాయతీ
ఈ గ్రామం కోడూరు (కృష్ణా) గ్రామానికి ఒక శివారు గ్రామం.

## గ్రామములోని దర్శనీయ ప్రదేశములు/దేవాలయాలు
### శ్రీ లక్ష్మీతిరుపతమ్మ, గోపయ్యస్వామివారల ఆలయం
ఈ గ్రామములో ఒక నెలరోజుల క్రితం, 7వ నంబరు పంటకాలువలో అమ్మవారి, స్వామివారల విగ్రహాలు కొట్టుకు రావడంతో, ఆ ప్రాంత రైతులు వాటిని బయటకు తీసి, అక్కడే పంటకాలువ ప్రక్కనే ప్రతిష్ఠించి పూజలు చేసారు.
## గ్రామ ప్రముఖులు

### చల్లపల్లి శ్రీనివాసరావు
వీరు జాతీయస్థాయిలో పేరొందిన సి.పి.ఐ (ఎం.ఎల్) న్యూ డెమొక్రసీ నాయకులు.  వీరు ఆంధ్రప్రదేశ్ రైతుకూలీ సంఘం అధ్యక్షులుగా, జనశక్తి నాయకులుగా వ్యవహరించినారు, పీడిత, తాడిత ప్రజల పక్షాన పోరాడిన యోధులు. తుదిశ్వాస విడిచేవరకు, సిద్ధాంతాలకు కట్టుబడిన నాయకులు. వీరు 2020,ఆగష్టు-26న 

## గ్రామ విశేషాలు
## మూలాలు

## వెలుపలి లింకులు

వర్గం:కోడూరు (కృష్ణా) మండలంలోని రెవెన్యూయేతర గ్రామాలు
వాన్ హెల్సింగ్

**వాన్ హెల్సింగ్** ఆంగ్లం Van helsing, 2004 లో వచ్చిన హారర్ చిత్రాన్ని స్టేఫెన్ సొమర్స్ దర్శకత్వం వహించారు. ఈ చిత్రంలో కథానాయకుడిగా ప్రముఖ నటుడు హ్యూ జాక్మాన్ నటించారు. *కేట్ బెకింసేల్ * "అనా వెలారియస్" గా నటించింది. ఈ చిత్రం 1930, 40ల కాలంలో యూనివర్సల్ స్టూడియోస్ లో వచ్చిన హారర్ చిత్రాలకు (ది హంచ్ బాక్ ఆఫ్ నొట్రాడేం, ది మమ్మీ, ది ఫాంటం ఆఫ్ ఒపేరా, డ్రాకులా, ఫ్రాంకెన్‌స్టీన్, ది వోల్ఫ్ మాన్) నివాళిగా ఈ చిత్రాన్ని నిర్మించారు. దర్శకుడు సొమర్స్ ఆ చిత్రాల నవలా రచయితలయిన బ్రాం స్టోకర్, మేరి షెల్లీ లకు అభిమాని.

## కథ

## బయటి లంకెలు
# http://www.boxofficemojo.com/movies/?id=vanhelsing.htm
# http://www.rottentomatoes.com/m/van_helsing
# http://www.metacritic.com/movie/van-helsing

## మూలాలు


వర్గం:ఆంగ్ల భాషా సినిమాలు
ఎలకూచి పినయాదిత్యుడు

**ఎలకూచి పినయాదిత్యుడు** మహబూబ్ నగర్ జిల్లాకు చెందిన కవి. ఇతను సుప్రసిద్ధ కవి ఎలకూచి బాలసరస్వతికి స్వయాన తమ్ముడు. ఇతని తండ్రి కృష్ణ దేవుడు, తాత భైరవార్యుడు. ఇతనికి ఎలకూచి పిన్నయ ప్రభాకరుడు అని మరో పేరు కూడా ఉంది. ఈ కవి సా.శ. 17 వ శతాబ్దికి చెందినవాడు. మహబూబ్ నగర్ జిల్లా జటప్రోలు ప్రాంతానికి చెందినవాడు. అన్న ఎలకూచి బాల సరస్వతి ఈ సంస్థానంలోనే ఆస్థాన కవిగా కొనసాగాడు. పినయదిత్యుడు కూడా అన్న వలె విద్వత్కవే. ఆంధ్ర, గీర్వాణ విద్వాంసుడు. పలు రచనలు చేసినా, ఆదిత్య పురాణం అను గ్రంథం మాత్రం వెలుగులోకి వచ్చింది. 
## రచనలు
* ఆదిత్య పురాణం
## ఇవీ చూడండి
* ఎలకూచి బాలసరస్వతి
* జటప్రోలు సంస్థానం
## బయటి లంకెలు
* ఎలకూచి పినయాదిత్యుడు
## మూలాలు

వర్గం:మహబూబ్ నగర్ జిల్లా కవులు
వర్గం:మహబూబ్ నగర్ జిల్లా ప్రాచీన కవులు
వర్గం:తెలుగు కవులు
చంపాడు

**చంపాడు** బాపట్ల జిల్లా వేమూరు మండలానికి చెందిన రెవెన్యూయేతర గ్రామం. 

## గ్రామ చరిత్ర
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
### గుంటూరు జిల్లా పరిధిలోని మండలాలు
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.

## విద్యాసౌకర్యాలు
రెగ్యులర్ ప్రాథమిక పాఠశాల.

## గ్రామ పంచాయతీ
2013 జూలైలో ఈ గ్రామ పంచాయతీకి నిర్వహించిన ఎన్నికలలో  లక్ష్మీకుమారి సర్పంచిగా ఎన్నికైనారు. 

## దర్శనీయ ప్రదేశములు/దేవాలయములు
శివాలయం:- ఈ ఆలయంలో ప్రతి సంవత్సరం, మహాశివరాత్రి ఉత్సవాలు వైభవంగా నిర్వహించెదరు. 

## గ్రామములోని ప్రధాన వృత్తులు
వ్యవసాయం. వ్యవసాయాధారిత వృత్తులు

## మూలాలు


వర్గం:ఆంధ్రప్రదేశ్ సీఆర్‌డీఏ గ్రామాలు
వర్గం:వేమూరు మండలం లోని రెవిన్యూయేతర గ్రామాలు